Kuinka StayHear+ Sport -sovitteet poistetaan ja vaihdetaan?
Pitele korvaosaa sen varresta, tartu varovasti siihen kiinnitettyyn StayHear+ Sport -sovitteeseen ja irrota sovite korvaosasta. Varoitus: Tartu StayHear+ Sport -sovitetta sen juuresta, jotta sovite ei vahingoitu. Älä vedä kärjen siipiosasta.
fi
Kuinka kauan langattomien SoundSport Free -kuulokkeiden akku kestää?
SoundSport Free -kuulokkeiden akku kestää jopa 5 tuntia. Akunkesto määritetään tunteina sen mukaan, kauanko kuulokkeilla voi kuunnella musiikkia tai puhua puheluita, kun akku on ladattu täyteen. Mukana toimitettavassa latauskotelossa on lisävirtaa jopa kahteen täyteen lataukseen, mikä lisää kuulokkeiden käyttöaikaa kymmenellä tunnilla.
fi
Mihin oikean kuulokkeen painikkeita käytetään?
Suuri keskellä oleva painike on monitoimipainike. Sillä käytetään monia toimintoja: musiikin ja videon toisto ja keskeytys, kappaleen valinta, puheluihin vastaaminen ja puheluiden lopettaminen sekä ääniohjaus puhelimen Siri- tai Google Assistant -avustajan kautta. Äänenvoimakkuuden säätöpainikkeet (+ ja –) sijaitsevat monitoimipainikkeen molemmilla puolilla. Niiden avulla äänenvoimakkuutta voi säätää helposti.
fi
Mikä on langattomien SoundSport Free -kuulokkeiden kantama?
SoundSport Free -kuulokkeet ovat yhteydessä lähdelaitteeseen oikean kuulokkeen kautta. Lähdelaitteen ääni kuuluu kuulokkeissa, kun oikea kuuloke on 9 metrin etäisyydellä lähdelaitteesta. Vasen kuuloke pysyy yhteydessä oikeaan kuulokkeeseen, kun se on poistettu kotelosta ja on enintään 9 metrin etäisyydellä oikeasta kuulokkeesta. Fyysiset esteet, kuten seinät ja ovet tai muiden elektronisten laitteiden aiheuttamat häiriöt voivat rajoittaa kantamaa. Voit ymmärtää langattomien SoundSport Free -kuulokkeiden kantaman helpommin esimerkiksi ajattelemalla, että se kattaa huoneen, jossa käyttäjä sijaitsee sekä viereisen huoneen.
fi
Miten erikokoiset StayHear+ Sport -sovitteet erottaa toisistaan?
StayHear+ Sport -sovitteissa on värikoodit. Kunkin sovitteen juuressa on värillinen rengas, joka kertoo sovitteen koon. Valkoinen: pieniHarmaa: keskikokoinenMusta: suuri
fi
Miten langattomat SoundSport Free -kuulokkeet ladataan?
SoundSport Free -kuulokkeet ladataan asettamalla ne mukana toimitettavaan latauskoteloon. Jos latauskotelossa on virtaa, kuulokkeet latautuvat automaattisesti. Kuulokkeet latautuvat, kun latauskotelon LED-valo vilkkuu. Kuulokkeiden akku latautuu täyteen noin 2 tunnissa. Kun akku on täynnä, akun merkkivalo palaa tasaisena kunnes sammuu. Jos kotelosta loppuu virta, liitä kotelo mukana toimitetulla johdolla tietokoneen tai seinälaturin (lisävaruste) USB-liitäntään.
fi
Miten langattomat SoundSport Free -kuulokkeet yhdistetään mobiililaitteeseen?
Kun kuulokkeet ensimmäisen kerran irrotetaan kotelosta, ne ovat automaattisesti löydettävässä tilassa ja mobiililaite voi tunnistaa ne. Viimeistele yhteys lataamalla Bose Connect -sovellus. Sen avulla voit yhdistää laitteita ja saat lisätietoja kuulokkeiden ominaisuuksista. Jos sinulla ei ole Bose Connect -sovellusta, yhdistä kuulokkeet noudattamalla älypuhelimesi Bluetooth-valikon ohjeita. Kun yhteys on muodostettu, kummankin kuulokkeen merkkivalot palavat valkoisena. Voit yhdistää uusia laitteita painamalla vasemman kuulokkeen Bluetooth-painiketta, kunnes Bluetooth-merkkivalo muuttuu siniseksi tai kuulet oikeassa kuulokkeessa äänikehotteen Ready to connect (Valmis yhdistämään). Viimeistele pariliitos noudattamalla Bose Connect -sovelluksen ohjeita.
fi
Miten langattomat SoundSport Free ‑kuulokkeet puhdistetaan?
SoundSport Free -kuulokkeet tulisi puhdistaa aina käytön jälkeen pyyhkimällä ne kevyesti kuivaksi. Huolehdi siitä, ettei kuulokkeisiin pääse kosteutta liitäntöjen kautta. Varmista lisäksi, ettei kuulokkeiden liitäntöihin pääse roskia tai likaa. Kuulokkeiden liitäntöihin tai kärkiin ei saa kohdistaa puhallusta tai imua.
fi
Miten langattomien SoundSport Free -kuulokkeiden mukana toimitettavat StayHear+ Sport -sovitteet eroavat alkuperäisistä StayHear-sovitteista?
StayHear+ Sport -sovitteet on valmistettu samanlaisesta pehmeästä silikonimateriaalista kuin alkuperäiset StayHear-sovitteetkin. Ainutlaatuisen sateenvarjomaisen muotonsa ansiosta ne kuitenkin muodostavat korvakäytävän suulle sinetin ja parantavat siten kuuntelukokemusta.
fi
Ovatko langattomat SoundSport Free -kuulokkeet vedenkestävät?
Eivät. Langattomat SoundSport Free -kuulokkeet ovat hien- ja säänkestävät, mutta niitä ei ole suunniteltu upotettavaksi veden alle pitkiksi ajoiksi tai käytettäväksi esimerkiksi uinnin aikana.
fi
Toimivatko langattomat SoundSport Free -kuulokkeet puheentunnistussovellusten kanssa?
Kyllä. Puheentunnistus käynnistyy sitä tukevissa mobiililaitteissa, kun monitoimipainiketta painetaan yhden sekunnin ajan.
fi
Voiko akkua pikaladata?
Kyllä. Jos akku on tyhjä, 15 minuutin pikalatauksella saa noin 45 minuuttia käyttöaikaa.
fi
Voiko langattomat SoundSport Free -kuulokkeet ladata tietokoneella?
Kyllä. Langattomien SoundSport Free -kuulokkeiden mukana toimitetaan USB-johto, jonka avulla kuulokkeet voi ladata tietokoneen kautta. USB-lataus edellyttää, että tietokoneeseen on kytketty virta ja ettei se ole lepotilassa. Kuulokkeet on asetettava koteloon latausta varten.
fi
Voiko langattomia SoundSport Free -kuulokkeita käyttää puheluihin?
Kyllä. SoundSport Free -kuulokkeiden oikeanpuoleisessa kuulokkeessa on kahden mikrofonin järjestelmä, jonka avulla kuulokkeita voi käyttää puheluiden aikana, kun ne on yhdistetty Bluetooth® HFP -profiilia tukevaan älypuhelimeen. Puhelun ääni kuuluu oikeasta kuulokkeesta. Perinteisten puhelujen lisäksi kuulokkeet toimivat Voice over Internet Protocol (VoIP) -puhelusovellusten, kuten Skypen ja FaceTimen, kanssa.
fi
Voiko langattomia SoundSport Free ‑kuulokkeita käyttää lentokoneen taustamelun vaimentamiseen?
Ei. Langattomissa SoundSport Free -kuulokkeissa ei ole taustaäänien vaimennusteknologiaa. Bosen QuietComfort- ja QuietControl-kuulokkeet tukevat taustaäänien poistoa.
fi
Voiko langattomilla SoundSport Free -kuulokkeilla toistaa videon ääntä esimerkiksi silloin, kun katson elokuvaa tabletilla?
Kyllä. Äänentoisto ei kuitenkaan ole optimaalinen, ja etenkin äänen ja kuvan synkronoinnissa voi olla puutteita. Täysin langattomissa kuulokkeissa on jonkin verran viivettä kuvan ja äänen välillä. Viiveen suuruus voi riippua laitteesta, käyttöjärjestelmästä, sovelluksista, pilvisisällöstä, verkkoinfrastruktuurista ja kuulokkeista.
fi
Voiko musiikkia kuunnella, kun akku on tyhjä?
Ei. Langattomilla SoundSport Free -kuulokkeilla ei voi kuunnella musiikkia, kun akku on tyhjä.
fi